Diari Oficial de la Generalitat Valenciana


Sumari del DOGV 3144, del 17-12-1997 (1997/12220)

RESOLUCIÓ de 6 de novembre de 1997, del director general d'Interior de la Conselleria de Presidència, per la qual s'ordena la baixa en el Registre de Fundacions de la Comunitat Valenciana, de la inscripció de l'entitat denominada Asociación Benéfica San Jorge.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3144

Data del DOGV
:   17-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/12722


Data del document
:   06-11-1997

Organisme emissor
:   Conselleria de Presidència

Tipus de document
:   Resolució

4083 RESOLUCIÓ de 6 de novembre de 1997, del director general d'Interior de la Conselleria de Presidència, per la qual s'ordena la baixa en el Registre de Fundacions de la Comunitat Valenciana, de la inscripció de l'entitat denominada Asociación Benéfica San Jorge. [97/12079]
  
Vist l'expedient de baixa en el Registre de Fundacions de la Comunitat Valenciana de la inscripció registral de l'entitat Asociación Benéfica San Jorge, resulten els següents,
  
Fets
  
L'entitat Asociación Benéfica San Jorge, establida a Banyeres de Mariola, Alacant, va ser classificada com de Beneficència particular , el 26 de juliol de 1963, pel Ministeri de Treball i Seguretat Social, sense que al Protectorat li corresponguera una altra missió que la de vetlar per la higiene i la moral publica, deixant fora de perill les facultats de govern de les associacions. Aquesta entitat figura inscrita en el Registre de Fundacions de la Comunitat Valenciana amb el número 65(A).
  
En l'Ordre de classificació de la citada entitat s'estableix que els seus mitjans econòmics consisteixen en les quotes i aportacions dels socis i que el Govern de l'entitat es regularà per la lliure voluntat dels seus associats.
  
En data 29 de gener de 1976, es va elevar a escriptura pública, autoritzada pel notari Sr. Luis Enrique Barberá Soriano, l'acta de l'última Junta General de la Asociación Benéfica San Jorge, en què es posava de manifest la dissolució d'aquesta i es practicava la liquidació dels seus béns en favor de l'Ajuntament de Banyeres de Mariola, per a finalitats de caràcter benèfic i cultural.
  
Fonaments jurídics
  
Aquesta Direcció General és competent per a la tramitació i resolució d'aquest expedient, en virtut del que disposa el Decret 4/1997, de 26 de febrer, del president de la Generalitat Valenciana, pel que s'assignen competències a la Presidència i a les conselleries, i Decret 30/1997, de 26 de febrer, del Govern Valencià, pel que s'aprova el Reglament Orgànic i Funcional de la Conselleria de Presidència.
  
En la Resolució de classificació de data 26 de juliol de 1963, del Ministeri de Treball i Seguretat Social, així com en els estatuts de la citada entitat, es fan repetides al·lusions a la seua naturalesa associativa, i s'hi destaquen, entre altres consideracions, que es regeix per la lliure voluntat dels seus membres i se sosté exclusivament amb béns i fons particulars de lliure disposició. Per això, i una vegada en vigor la Llei 191/1964 ,de 24 de desembre, d'Associacions, per la que es crega el registre d'aquestes entitats, no té sentit seguir mantenint la inscripció d'una entitat de naturalesa associativa en un registre de Fundacions. A més a més, la citada associació es va dissoldre i es va procedir a la seua liquidació en data 29 de gener de 1976.
  
Vists els preceptes legals citats i la resta de generals de pertinent aplicació, resolc:
  
Ordenar la baixa en el Registre de Fundacions de la Comunitat Valenciana de la inscripció de l'entitat denominada Associación Benéfica San Jorge.
  
Notifiqueu aquesta Resolució, que no posa fi a la via administrativa, amb l'advertència que contra aquesta es pot interposar recurs ordinari davant aquest mateix òrgan o davant el conseller de Presidència en el termini d'un mes, a comptador des de la data de la seua notificació.